मैले मेरो सन्दर्भमा नढाँटी भन्नुपर्दा, पार्टीको आठौँ राष्ट्रिय महाधिवेशनमा तत्कालीन अध्यक्षका लागि झलनाथ खनाल र महासचिवमा ईश्वर पोखरेललाई समर्थन गरेको थिए । नवौँ महाधिवेशनमा पार्टीको अध्यक्षमा माधव नेपाललाई समर्थन गरेँ । त्यस कारण म प्रश्न गर्न चाहन्छु ? कार्यकर्ताले आफूलाई भोट नहालेको नाममा यस्तो मूल्याङ्कन गरेको हो भने पार्टीले मापदण्ड बनाउँदै यस्तै खालको बनाउनुपर्यो । नत्र किन कुरा एकथरी काम अर्कैखाले गरिन्छ ? के कसैले कसैको क्षमता र योग्यताको कदर गर्न नपाउने हो त ! गुटको कुरा गर्ने हो भने आठौँ राष्ट्रिय महाधिवेशनमा म स्वतन्त्र रूपमा केन्द्रीय सदस्यमा विजयी भए । कार्यकर्ताले मतदान गरेपछि निर्वाचित भएको व्यक्ति नै सर्वाेच्च नेता हो नि ! जसले पार्टी र देशलाई अघि बढाउन खोज्छ । उसैलाई त सहयोग गरिन्छ ।
